Tema projekta: Pozorište

Cilj projekta je da poboljša organizaciju i menadžment pozorišta, i da pokuša da približi ljude ovom podcijenjenom svijetu u našoj državi. Preko našeg sistema, klijenti će moći imati bolji uvid u održavanje predstava kao i ostale ponude koje pozorište nudi. Također ćemo olakšati rad zaposlenicima, te omogućiti bolju i lakšu organizaciju samog pozorišta.

Direktor pozorišta će moći pristupiti i uređivati bazu uposlenika. U toj bazi će se nalaziti podaci o imenu, prezimenu, adresi stanovanja, iznosu plate  uposlenika , u kojoj sekciji pozorišta rade i sl.

Moći će također vršiti različite preglede zarade koja uključuje različite statistike prodaje po danima, sedmicama, imao bi uvid o tome koje su predstave najprodavanije na trenutnom repertoaru. Uz to, mogao bi da ima pregled logovanja uposlenika, pa samim tim i saznanje o dolasku uposlenika- što bi mogla da bude pomoć prilikom odabira najboljeg uposlenika.  Također bi direktor bio u mogućnosti da printa program, spisak uposlenika i slično.

Menadžera smo zamislili kao osobu koja bi upravljala i organizovala predstave. On/Ona bi mogao da dodaje predstave i osobe uključene u nju, kao što su režiser, producent, glumci, kostimograf i scenarista. U organizovanje predstava spada i odabir sala, termina predstava i cijena predstava kao i printanje programa, sve to bi naravno išlo direktoru pozorišta na uvid.Uloga menadžera bi bila i rezervacija sala, ne samo za predstave nego i za probe, audicije kao i booking sala.

Uposlenika pozorišta smo prvenstveno zamislili kao blagajnika. On bi upravljao blagajnom pa bi samim tim trebao da ima uvid u program predstava-koje menadžer smisli, imao bi informacije o broju karata, sjedištima-slobodnim i zauzetim koje bi naravno predlagao kupcima. Vršio bi obračun i rezervaciju karata. S tim da bi pozorište imalo opciju povrata karata, što bi podrazumijevalo da blagajnik ima opciju brisanja karata. Blagajnik bi također mogao printati program, za klijente.

Klijent bi imao uvid u program predstave. Klijent bi na sistemu programa predstave mogao anonimno da ocjenjuje predstave, režisere, glumce i druge ljude uključene u prerdstavu i pri tome bi mogao da daje komentare i recenzije na različite predstave, što bi omogućavalo uposlenicima pozorišta da imaju bolji uvid u želje klijenta. također bi sistem imao i opciju za postavljanje zahtjeva/želja za određenu predstavu, što bi menadžer i direktor mogli vidjeti te na kraju krajeva i ispuniti želje svojih klijenata.

Osim svega gore navedenog u opisu aktera, pozorište bi nudilo i organizovalo razne radionice kao npr. časove glume, audicije pa  i organizovanje amaterskih predstava - i sistem bi vodio evidenciju o tome.  sistem ima uključenu tražilicu.